text: DespertaLab 2020 – TIRANAS BANDERAS II de L△ST | Nau Ivanow
  DespertaLab 2020 – TIRANAS BANDERAS II de L△ST
  L'estudi de creació L△ST, projecte seleccionat per la Beca DespertaLab 2020, presenta la seva obra TIRANAS BANDERAS II.
  El Cicle de creació escènica DespertaLab, impulsat per la Nau Ivanow i la Sala Atrium, té l'objectiu de donar suport a la creació teatral més recent, contribuint a l'entrada de les joves companyies a les xarxes professionals.
  TIRANAS BANDERAS II parla des de l'admiració absoluta de com les banderes aconsegueixen amb aparent facilitat tot allò que el creador de teatre no arriba a assolir mai, utilitzant els mateixos recursos dels que disposem en les arts escèniques: explica com les banderes són la llavor d'una ficció que perdura per sempre en l'imaginari popular; parla de com les banderes apel·len a un sentiment que romandrà per sempre en el cor (el cor?) dels seus; i mostra com, quan intenten sublimar la complexitat d'un país o d'una ideologia en tres colors mal combinats, se'n surten. Ens flipa aquest carisma i el domini de la gestió del capital emocional del seu públic. I li voldríem rendir homenatge.
  I això és el que ens puteja més; que ja que poses a quatre potes a una multitud i la sodomitzes mentre li fas empassar doblada una història sense cap ni peus, almenys proporciona-li a aquest cuento un embolcall bonic. Que no costa res. Que estem a l'era del packaging. Encara que sàpigues que funcionarà de qualsevol de les maneres, encara que ningú no reclami. No costa res posar carinyo a les coses-ideologies-brainwashings. Falta carinyo en les banderes. I per aquí no passem. I d'això vaTIRANAS BANDERAS II, de com la falta de carinyo no s'hauria de deixar passar mai.
  Audiovisuals: Marina Siero
  Agraïments: Jordi Fondevila, Eugenio Merino, Hermanas Picohueso, Jordi Rabascall, David, Fernando, Aina i Laia.